ब्रह्मदेव बजार
ब्रह्मदेव बजार सुदूर पश्चिम नेपालको ऐतिहासिक स्थल हो ।

अवस्थिति
यो बजार कञ्चनपुर जिल्लाको भीमदत्त नगरपालिका, टुँडीखेलमा छ । यो त्यहाँको सबैभन्दा पुरानो बजार हो । 
भीमदत्त नगरपालिका वडा नं ९ अन्तर्गत टुँडीखेल, खल्ला र मछेटी गरी तीन बस्ती छन् । 
टुँडीखेलमा १ सय ५० भन्दा बढी परिवार बसोबास गर्छन् । 
अहिले यो क्षेत्रका ऐतिहासिक संरचना महाकाली नदीले प्रतिवर्ष बगाउँदै लैजान थालको छ । उचित संरक्षण र सम्वर्द्धनको खाँचो छ ।

ऐतिहासिक महत्त्व
महेन्द्रनगर सदरमुकाम हुनु अघिसम्म ब्रह्मदेव मण्डिबाट भारतसित कारोबार हुने गरेको थियो ।
उक्त मण्डिबाट पहाडी क्षेत्रका लागि नून, तेल, खाद्यान्नलगायतका सामान आपूर्ति हुने गरेको थियो । अहिलेको ब्रह्मदेव बजारलाई त्यतिबेला सिमलकोट नामकरण गरिएको थियो ।
भारतमा अङ्ग्रेज शासन हुँदा मण्डिबाट उजलीकोट नाका हुँदै नेपालबाट साललगायतका काठको रेलमार्फत आपूर्ति हुने गरेको थियो । अङ्ग्रेजले नदी किनारबाट सुरुङ बनाएर काठ लैजाने गरेका थिए ।
यस क्षेत्रकै पुरानो बजार किसान नेता भीमदत्त पन्तको नुन काण्डका रूपले समेत प्रचलित छ । 
सामन्तको नून कब्जा गरी यस बजारबाट नेता पन्तले सर्वसाधारणलाई बाँडेका थिए ।

सन्दर्भ सामग्री

बाहिरी लिङ्कहरू
फेरि बल्झियो टनकपुर

व्यापारिक केन्द्र
बजार